Dragi moji,

 danas ćemo se baviti pisanjem sastavka. Zajedno smo se bavili temom „Kako napisati sastavak“. Danas ćete pogledati video koji se nalazi na sljedećoj poveznici:

<https://www.youtube.com/watch?v=xEKyvyw5kTg>

 Video vam služi kao podsjetnik na to kako bi vaš sastavak trebao izgledati, podsjetnik na to da sastavak mora imati trodijelnu strukturu, najčešće pravopisne pogreške.

 Nakon što se uz pomoć videa podsjetite o pisanju sastavka, napisat ćete sastavak na jednu od tema koje su zadane u videu. Dakle, u videu su ponuđene tri teme. Vi ćete odabrati jednu temu i o njoj napisati sastavak.

 U videu dobivate i zadatak podcrtati imenice u nominativu i akuzativu, **no to nećete napraviti.** **Umjesto toga vi ćete u svojem sastavku podcrtati sve pridjeve.**

Sastavak možete pisati u bilježnicu, fotografirati ga i poslati u privatnu poruku na Yammeru. U videu je uputa da sastavak predstavite drugim učenicima (vi ćete ga poslati samo meni, a mi ćemo sastavke čitati kad se ponovno vidimo u učionici). Naravno, svojim ukućanima možete pročitati sastavak.

Ako se dobro snalazite u Wordu, sastavak možete i „natipkati“ u Wordu i poslati mi kao privitak u poruci.

**Rok za slanje sastavka je do ponedjeljka (6. 4. 2020.).**

Želim vam puno uspjeha u pisanju sastavka! 😊